title: ذ ؤفيس (سيرية ميريكانية)
text: ذ ؤفيس هيّا سيرية ميريكانية على شكل وتائقي د ضّحك ؤ سيتكوم، لي كاتبين لحياة ليومية ديال موضّافين ديال شركة خيالية سميتها داندر ميفلين. هاد سّيرية دازت ف قناة إن بي سي من 24 مارس 2005 تال 16 ماي 2013، ب مجموع ديال 9 د سّيزونات. ذ ؤفيس تبازات على سيرية ب نفس سّمية كانت دازت ف لبي بي سي من 2001 تال 2003، ؤ مّالينها هوما لكوميدي نّݣليزي لمشهور ريكي جيرڤي معا ستيفن مورتشنت. هاد سّيرية لميريكانية أضابطاها ݣريݣ دانيلز باش تدوز ف لميريكان، ؤ حتا جيرڤي كان من بين لمونتيجين ديالها.